György Hevesy

György Hevesy (* 1. august 1885, Budapešť, Maďarsko – † 5. júl 1966, Freiburg im Breisgau, Nemecko) bol maďarský chemik. V roku 1943 získal Nobelovu cenu za chémiu za svoju prácu na využití izotopov ako značkovačov pre štúdium chemických procesov.

Životopis 
Hevesy študoval chémiu, matematiku a fyziku na univerzitách v Budapešti, v Berlíne a v Freiburgu. Počas štúdia spolupracoval s Ernestom Rutherfordom a Friedrichom Panethom. V Kopenhagene v roku 1922 objavil spolu s Dirk Costerom prvok Hafnium.

V roku 1924 sa oženil s Piou Riisovou. Mali spolu syna a 3 dcéry.

Keď nacistické vojská počas druhej svetovej vojny napadli Dánsko, Hevesy rozpustil Laueho a Franckovu zlatú medailu Nobelovej ceny v lúčavke kráľovskej, aby predišiel ich krádeži. Roztok zanechal na poličke vo svojom laboratóriu v Inštitúte Nielsa Bohra. Po vojne sa Hevesy vrátil do inštitútu kde našiel roztok nedotknutý, následne vyzrážal zlato z roztoku a vrátil ho Nobelovej nadácii. Tá vyrobila pre Laueho a Francka novú medailu.

Externé odkazy 
 György Hevesy na stránke Nobelovej ceny

Osobnosti z Budapešti
Maďarskí chemici
Nositelia Nobelovej ceny za chémiu
Maďarskí nositelia Nobelovej ceny
Objavitelia chemických prvkov
Maďarské osobnosti židovského pôvodu
Chemici židovského pôvodu
Držitelia Copleyovej medaily
Držitelia Radu Pour le Mérite
Absolventi Albert-Ludwigs-Universität Freiburg
Vyučujúci na Albert-Ludwigs-Universität Freiburg
Členovia Kráľovskej švédskej akadémie vied
Členovia American Academy of Arts and Sciences
Členovia Pápežskej akadémie vied
Absolventi Univerzity Loránda Eötvösa